Document ID: /roh_data/filtered/fineweb-2-filterrobots_roh.jsonl.gz/15105

Las duas universitads sajan las meglras universitads iranaisas sin ils champs medischina ed inschigneria, ha communitgà la EPFL. L’emprim vulan las scolas autas lantschar projects da perscrutaziun communabels, per pli tard saja planisà da barattar students e perscrutaders.
Il model da success svizzer
Il segund di da sia visita en l’Iran ha cusseglier federal Johann Schneider-Ammann l’emprim inscuntrà il president dal parlament iranais Ali Larijni. Silsuenter ha el preschentà a students e studentas da l’universitad da Teheran il model da success svizzer. El ha accentuà l’impurtanza da bunas cundiziuns da rom per l’economia privata, e plinavant la controlla da corrupziun.
RR Novitads 09:00